**П Л А Н**

**ЗА ДЕЙНОСТТА НА НЧ „Иван Вазов-1917”, с.Презвитер Козма, ОБЩ.ОМУРТАГ, ОБЛ.ТЪРГОВИЩЕ ЗА 2023 ГОДИНА**

1. **ОСНОВНИ ЦЕЛИ:**

1. Развитие и обогатяване на културния живот, социалната и образователната дейност на населението.

2. Запазване на обичаите и традициите на българския народ.

3. Разширяване на дейността на читалището, чрез знанията за родния край на по-възрастното население

4. Възпитаване в дух на демократизъм, общочовешки качества, нравственост, родолюбие.

5. Основна дейност на читалището е да създава, съхранява и разпространява духовни ценности в населеното място.

6. Осигуряване на достъп до информация.

В изпълнение на горепосочените цели през 2023-та година читалището ще организира и проведе следната

**II. КУЛТУРНО-МАСОВА ДЕЙНОСТ:**

През 2023г. читалището ще организира и провежда срещи, дискусии, обсъждания на книги, детски утра, кътове и витрини, посветени на различни бележити дати и годишнини, драматизации на любими герои от приказки и др. Тържествено ще се отбележи 24 май – Деня на българската просвета и култура с тържество в двора на читалището, което ще включва изпълнения на стихотворения и музикална програма. През годината читалището ще отбележи всички празници в културния календар. Към читалището функционира Детска певческа група, която ще вземе участие във всички местни мероприятия, организирани от читалището. Ще се отбележат и празници като – Великден, Курбан байрям, Рамазан байрям и др., както и литературни четения и вечери – на семейството, на влюбените и др. За 3 март-Националния празник на РБългария ще бъде изнесен рецитал, включващ стихотворения за България и музикална програма. През летния сезон ще се организира „Лятна читалня” в двора на читалището; ще бъдат организирани и проведени походи сред природата с цел събиране на билки и природни материали за изработване на есенна украса; ще бъдат проведени и състезания по волейбол и народна топка. Ще бъде отбелязан и 1 ноември – Деня на народните будители с кът, подреден в библиотеката, посветен на празника и среща с писател от региона. Във връзка с Коледно-новогодишните празници с децата от селото ще бъдат изработени коледни картички и сурвакници.

с.Презвитер Козма Читалищен секретар: А. Стоицова

**О Т Ч Е Т**

**ЗА ДЕЙНОСТТА НА НЧ „Иван Вазов -1917”, С.Презвитер Козма ОБЩ.ОМУРТАГ, ОБЛ.ТЪРГОВИЩЕ ЗА 2022 ГОДИНА**

През 2022г. дейността на НЧ „Иван Вазов” беше насочена към целите и задачите, заложени в Годишния план на читалището. Основни задачи на читалището е да създава, съхранява и разпространява духовни ценности в населеното място; да развива и обогатява културния живот в населеното място; да запазва обичаите и традициите; да възпитава в дух на демократизъм, родолюбие, общочовешка нравственост; да разширява знанията на гражданите и приобщаването им към ценностите и постиженията на науката, изкуството и културата в населеното място. НЧ „Иван Вазов” е център и средище на културно-масови мероприятия в населеното място. В изпълнение на горепосочените задачи през 2022г. читалището е осъществявало своята дейност в следните насоки:

**ОРГАНИЗАЦИОННА ДЕЙНОСТ:**

На 18.07.2022г. бе проведено Общо отчетно-изборно събрание на читалището, на което бе представен Отчетен доклад на ЧН и Отчет на ПК за периода 2019-2021г. Бяха избрани нови членове на ЧН, ПК и председателя на читалището за периода 2022-2025г. През годината бяха проведени заседания на ЧН, на които бяха приети Бюджета на читалището, Отчета за дейността на читалището за 2021г., Плана за читалищната дейност за 2023г., финансови отчети. Бяха обсъдени и въпроси, свързани с материалната база на читалището и с подкрепата на Община Омуртаг бе извършен частичен ремонт на читалищната сграда.

**КУЛТУРНО-МАСОВА РАБОТА:**

През 2022г. в село Презвитер Козма отбелязахме всички празници от културния календар на читалището, като мероприятията са провеждани съвместно с участието на ученици, младежи и активни възрастни хора от селото, без оглед на политически, религиозни и етнически пристрастия. Стана традиция в читалището съвместно с всички слоеве на населението да се отбелязват всички празници – 3 март, Великден, Рамазан и Курбан байрам, чествания на имени и рождени дни, Коледа, Нова година и др. Читалището като стожер на културно-масови мероприятия организира и провежда обсъждания на книги, литературни четения, драматизации на любими герои от книги; Имаме изграден клуб „Млад приятел на книгата”, в който активно участват всички слоеве на населението. Организираме дискусии, тематични вечери, кулинарни изложби, пресъздаваме обичаи. Съхраняваме традициите като провеждаме мероприятия за Бабин ден, Лазаруване, Великден, Рамазан и Курбан байрам, и др. Читалището се гордее и със своите самодейци. Традиционно те участват в съборите в с.Черковна и Баба конду. През 2022г. певческата група към читалището участва в събора в с.Жеравна. Въпреки, че читалището не разполага със завидни средства, прави всичко възможно да разпространява фолклора и да запазва традициите в населеното място. През лятото бяха проведени: във връзка със Седмицата на детската книга и изкуствата за деца -организиран и проведен конкурс за детска рисунка на тема „Моят роден край”. Проведохме и литературно утро, посветено на рождението на Иван Вазов. Беше проведена и среща с писателката Йорданка Костова, бивш уредник на музея в град Търговище, на която беше обсъдена книгата за българските родове в навечерието на 1 ноември – Деня на народните будители. Във връзка с Коледно-новогодишните празници с децата от селото изработихме коледни картички и сурвакници.

с.Презвитер Козма Читалищен секретар: А. Стоицова